jkorsvik/nowiki_second_scrape_merged huggingface dataset:
Malayinthus

Malayinthus er en gruppe (slekt) av biller som hører til familien kortvinger.


== Utseende ==
Små, blanke, nærmest dråpeformede kortvinger.


== Levevis ==
Artene er knyttet til termitter i gruppen Nasutitermitinae (Termitidae).


== Utbredelse ==
Gruppen er utbredt i Sørøst-Asia (Thailand, Malaysia, Filippinene).


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Pseudoperinthini Cameron, 1939 Slekten Malayinthus Kistner & Pasteels, 1970  - 13 arter
Malayinthus bulbitermitis Kistner, 1999
Malayinthus emersoni Kistner & Pasteels, 1970
Malayinthus johorensis Kistner, 1999
Malayinthus luzonicus Kistner, 1999
Malayinthus thailandicus Kistner, 1999
Malayinthus utarensis Kistner, 1999


== Referanser ==


== Eksterne lenker ==
(en) Malayinthus i Global Biodiversity Information Facility 
Malayinthus – detaljert informasjon på Wikispecies
Dronning Maud Land Air Network Project (DROMLAN)

Dronning Maud Land Air Network Project (DROMLAN) er et samarbeidsprosjekt der elleve nasjoner som har baser på Dronning Maud Land i Antarktis driver en felles logistikk- og flytransporttjeneste. Samarbeidet ble opprettet på initiativ fra Norsk Polarinstitutt. 
Formålet med samarbeidet er å redusere de totale kostnadene. Landene som deltar er Belgia, Finland, India, Japan, Nederland, Norge, Russland, Sør-Afrika, Sverige, Tyskland og United Kingdom. Flytypene som brukes av DROMLAN er det russiske Iljusjin Il-76, norske og svenske C-130 Hercules samt norske P-3 Orion. Sporadisk benyttes også andre luftfartøyer. Flyene flyr fra Cape Town internasjonale lufthavn til Troll Airfield. En Hercules-maskin bruker opptil ni timer på denne strekningen, mens en Il-76 bruker fem og en halv time.
Fra Troll Airfield til andre forskningsstasjoner blir det fraktet folk og forsyninger med to fly av typen Basler BT-67 (som er konverterte DC-3/C-47-maskiner). Disse strekningene opereres av det sørafrikanske selskapet Antarctic Logistics Centre International og andre operatører. Forskningsstasjonene som er betjent av disse flygningene er belgiske Princess Elisabeth, finske Aboa, japanske Dome Fuji, britiske Halley, indiske Maitri, japanske Syowa, norske Tor, russiske Novolazarevskaja, sørafrikanske SANAE IV, svenske Wasa samt de tyske Kohnen og Neumayer. I 2007–2008-sesongen ble 720 personer transportert til Antarktis via DROMLAN. 
I 2005 ble Troll Airfield tatt i bruk. Flyplassen er ikke åpen for annen luftfart enn DROMLANDs flygninger.
Nordmannen Jan Erling Haugland var administrerende direktør for DROMLAN fra nettverket ble etablert i 2000 og frem til 2011.Per 2021 er DROMLAN fortsatt i virksomhet.


== DROMSHIP ==
Fem nasjoner har gått sammen om å etablere et tilsvarende prosjekt for skipstransport i Antarktis. I samarbeidsprosjektet Dronning Maud Land Shipments (DROMSHIP) deltar per 2021 Belgia, Finland,  Norge, Sverige og Tyskland.


== Referanser ==
Xenidus

Xenidus er  en slekt av biller som hører til familien kortvinger.


== Utseende ==
Små, nokså brede, dråpeformede kortvinger, oftest noe flate og brunrøde på farge, nakne. De har gjerne reduserte fasettøyne, antennene er nokså brede og flate, det ytterste leddet bladformet. Hodet er kort og bredt, pronotum rundet, bredt U-formet innskåret foran, dekkvingene nokså korte med markerte, tilbaketrukne bakhjørner.


== Levevis ==
Artene er knyttet til termitter og maur.


== Utbredelse ==
Arten lever på Sumatra.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae Fleming, 1821
Stammen Pygostenini Fauvel, 1899 Slekten Xenidus Rey, 1886Xenidus retractus Rey, 1886


== Referanser ==


== Eksterne lenker ==
(en) Xenidus i Global Biodiversity Information Facility 
Xenidus – detaljert informasjon på Wikispecies
Årets mediepriser 2020

Årets mediepriser 2020 ble delt ut 25. august 2021 i Vulkan Arena på Vulkan i Oslo, i regi av Mediebedriftenes Landsforening. Juryen presenterte de nominerte 11. juni 2020.


== Prisvinnere ==


== Referanser ==


== Eksterne lenker ==
Offisielt nettsted
Bellinzago

Bellinzago har flere betydninger:

Bellinzago Lombardo,
Bellinzago Novarese, en kommune i provinsen Novara i regionen Piemonte i det nordlige Italia
Bellinzago Novarese

Bellinzago Novarese er en kommune i provinsen Novara i regionen Piemonte i det nordlige Italia. Byen har 9 469 innbyggere (2018). Bellinzago Novarese grenser til kommunene Caltignaga, Cameri, Lonate Pozzolo, Momo, Nosate og Oleggio.


== Referanser ==


== Eksterne lenker ==
Offisielt nettsted 
(en) Bellinzago Novarese – kategori av bilder, video eller lyd på Commons
Momo (Piemonte)

Momo er en kommune i provinsen Novara i regionen Piemonte i det nordlige Italia. Byen har 2 509 innbyggere (2018). Momo grenser til kommunene Barengo, Bellinzago Novarese, Briona, Caltignaga, Oleggio og Vaprio d’Agogna.


== Referanser ==


== Eksterne lenker ==
Offisielt nettsted 
(en) Momo (Piedmont) – kategori av bilder, video eller lyd på Commons
Zhang Jun (kappgjenger)

Zhang Jun (kinesisk: 张•俊; født 20. juli 1998) er en kinesisk friidrettsutøver som konkurrerer i kappgang.I 2021 deltok for Kina i 20 km kappgang under Sommer-OL 2020 i Tokyo og kom på 8. plass med tiden 1.22,16.


== Referanser ==


== Eksterne lenker ==
(en) Zhang Jun – Olympedia 
(en) Zhang Jun – World Athletics
Valgfri kontorplass

Valgfri kontorplass eller free seating er en løsning for fordeling av arbeidsplasser i kontorlokaler som går ut på at de ansatte ikke er tildelt faste plasser, og dermed kan velge ny kontorplass fra dag til dag, i motsetning til at hver medarbeider har sitt eget personlige skrivebord. En viktig motivasjon for valgfrie kontorplasser kan være å spare antall kontorplasser dersom ansatte er på kontoret til forskjellige tider, eller for å gi økt fleksibilitet dersom ansatte ønsker å gruppere seg på en mer hensiktsmessig måte i henhold til arbeidsoppgavene. For at valgfrie kontorplasser skal fungere ansees det som en viktig forutsetning at pulten holdes ren og ryddes for personlige eiendeler.


== Se også ==
Kontorlandskap


== Referanser ==
Rulleiskrem

Rulleiskrem er en dessert laget ved å helle melk, fløte og sukker på en kjøleplate, og som deretter blandes sammen med frukt eller andre ingredienser. Blandingen knas til et tynt, luftig, og godt blandet lag mot en kjøleplate som er ned mot -30°C ved hjelp av en spatel, og skufles deretter sammen til en eller flere isruller når det har fryst. Isrullene plasseres så ofte i vertikalt i et beger og toppes med eventuelle dekorasjoner før den spises med skje. 


== Historie ==
Rulleiskrem er antatt å ha oppstått som en gatetrend i Thailand rundt 2009, og spredde seg til nabolandene rundt 2012 og videre til USA rundt 2015. Videoer hvor kunder filmet tilberedningen gikk viralt på internett på denne tiden.


== Sammenlignet med vanlig iskrem ==
Til sammenligning inneholder tradisjonell iskrem mer luft og har en mer kremaktig konsistens, mens rulleiskrem får en del iskrystaller på grunn av at den fryses mot en kjøleplate, hvilket noen misliker. Den største fordelen med rulleiskrem er at det er svært enkelt å lage mange ulike smaksvarianter. Det kan også være en publikumsopplevelse ettersom den ofte tilberedes fremfor kunden med store muligheter for smakstilplasninger. Tilberedelsen tar som regel om lag 2 minutter når alt utstyret er satt opp.


== Galleri ==

		
		


== Se også ==
Stekt iskrem


== Referanser ==
Callum Wilkinson

Callum Wilkinson (født 14. mars 1997) er en britisk friidrettsutøver som konkurrerer i kappgang.I 2021 deltok for Storbritannia i 20 km kappgang under Sommer-OL 2020 i Tokyo og kom på 10. plass med tiden 1.22,38.


== Referanser ==


== Eksterne lenker ==
(en) Callum Wilkinson – Olympedia 
(en) Callum Wilkinson – Storbritannias olympiske komité 
(en) Callum Wilkinson – World Athletics 
(en) Callum Wilkinson – Power of 10
Mathias Westerblom

Mathias Westerblom (1888–1942) var en estlandssvensk politiker, redaktør, organisasjonsleder og forretningsmann. Da Estland ble okkupert av Sovjetunionen under den andre verdenskrig, var han blant de estlandssvenskene som ble deportert og døde i konsentrasjonsleire.


== Liv og virke ==
Han ble født i svenskebygden Gutanäs, nord for Hapsal i Estland.Han var direktør i et oljeskiferselskap i Sillamäe, eid av et svensk-norsk konsortium kontrollert av Marcus Wallenberg. Han arbeidet også for å heve svenskebygdenes levestandard med å etablere flere samvirkeforetak og utvikle skole-, kultur- og idrettsliv. Han var også ansvarlig redaktør i avisen Kustbon.Han trådte inn som medlem av Estlands riksdag for Hans Pöhl i januar 1930 og satt frem til forsamlingen ble oppløst ved unntakstilstand i 1934. Han representerte estlandssvenskene (Svenska folkförbundet) i valgforbund med de baltiske tyskerne. I motsetning til de russisk- og tysktalende representantene, som holdt seg til sine respektive språk, vant han det estisktalende flertallets gunst ved å tale på estisk. Han var politisk liberal.Mathias Westerblom ble arrestert av sovjetmyndighetene i juni 1941 for «antisovjetisk og kontrarevolusjonær» aktivitet. Han ble deportert og døde i februar 1942 i en konsentrasjonsleir i Usolje i Perm.


== Referanser ==
Fritert iskrem

Fritert iskrem, også kjent som frityrstekt iskrem, stekt iskrem eller panert iskrem, er en frityrstekt dessert laget av panert iskrem ved at man ruller en (ofte svært kald) iskremkule i røre og strøkavring før den blir hurtigfritert slik at det dannes en varm, sprø skorpe rundt den fremdeles kalde isen.


== Se også ==
Rulleiskrem


== Eksterne lenker ==
Fried ice cream
Loeblius

Loeblius er en slekt av biller som hører til familien kortvinger.


== Utseende ==
En liten (ca. 1,8 millimeter), avlang, nokså maurlignende, blind, gulrødlig kortvinge. Hodet er firlkantet, nær dobbelt så langt som bredt, helt uten fasettøyne. Antennene er 11-leddete, nokså tykt spoleformede, noe lenger enn hode + pronotum. Pornotum er nokså lite, såvidt bredere og betydelig kortere enn hodet, rundet. Dekkvingene er ganske små, rundede, bare rundt halvparten så lange som pronotum. Bakkroppen er oval, ganske smal ved roten. Beina er forholdsvis lange.


== Levevis ==
Artene er knyttet til maur.


== Utbredelse ==
Arten er utbredt i Nepal.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Sahlbergiini Kistner, 1993 Slekten Loeblius Pace, 1985  - én art, Nepal
Loeblius nepalensis Pace, 1985


== Referanser ==


== Eksterne lenker ==
(en) Loeblius i Global Biodiversity Information Facility 
Loeblius – detaljert informasjon på Wikispecies
Solstormen i 1859

Solstormen i 1859, den mest intense geomagnetiske stormen i nedtegnet historie, inntraff 1.–2. september 1859 under solsykkel 10. Solstormen ødela telegraflinjer over hele USA, Lyset fra himmelen var så sterkt at man kunne lese avis ute, midt på natten. Den skapte sterke polarlys som ble rapportert over hele jordkloden og forårsaket gnister og brann i flere telegrafsystemer. Den geomagnetiske stormen var mest trolig resultatet av et koronamasseutbrudd (CME) fra sola som kolliderte med jordas magnetosfære.En solflare tilknyttet den geomagnetiske stormen ble observert og registrert uavhengig av de britiske astronomene Richard Carrington og Richard Hodgson den 1. september 1859.
En geomagnetisk storm av denne styrken som hadde inntruffet i dag ville ha forårsaket elektriske forstyrrelser, strømbrudd og skader i stor utbredelse.


== Referanser ==
Neolara

Neolara er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).


== Utseende ==
Små (ca. 3 millimeter), svarte kortvinger. Kroppsbygningen varierer fra middels kraftig til svært langstrakt. Antennene er lange og tynne. Dekkvingene er tydelig bredere enn pronotum, med markerte «skuldre». Føttene er fem-leddete.


== Utbredelse ==
Slekten er utbredt i Sør-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger (Aleocharinae) Fleming, 1821
Stammen Tachyusini
Slekten Neolara Sharp, 1883
Neolara alboguttata (Erichson, 1839)
Neolara angulipennis Pace, 1990
Neolara bulbifera Pace, 1990
Neolara caelata Pace, 1990
Neolara cayennensis Pace, 2014
Neolara centralis Sharp, 1883
Neolara cubana Casey, 1906
Neolara guyanensis Pace, 2014
Neolara incredibilis Pace, 1990
Neolara rapta Pace, 1990
Neolara testacea Pace, 1990


== Kilder ==


== Eksterne lenker ==
(en) Neolara i Encyclopedia of Life 
(en) Neolara i Global Biodiversity Information Facility 
Neolara – detaljert informasjon på Wikispecies
Termitohospes

Termitohospes er en gruppe (slekt) av biller som hører til familien kortvinger.


== Utseende ==
Små, blanke, avlangt dråpeformede kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.


== Levevis ==
Disse små billene lever sammen med termitter i tuene deres.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae Fleming, 1821
Stammen Termitohospitini Seevers, 1941Understammen Termitohospitina
Slekten Termitohospes Seevers, 1941
Termitohospes brasiliana Seevers, 1957
Termitohospes guianae Seevers, 1941
Termitohospes limulus Seevers, 1957
Termitohospes miricorniger Seevers, 1941
Termitohospes nitens Borgmeier, 1959
Termitohospes panamensis Seevers, 1941
Termitohospes punctulatus Borgmeier, 1959
Termitohospes silvestrii Seevers, 1957
Termitohospes tachyporoides Seevers, 1957
Termitohospes unicolor (Silvestri, 1947)


== Referanser ==


== Kilder ==
Nettside om gruppen


== Eksterne lenker ==
(en) Termitohospes i Global Biodiversity Information Facility 
Termitohospes – detaljert informasjon på Wikispecies
Andrés Olivas

Andrés Olivas (født 27. mai 1998) er en meksikansk friidrettsutøver som konkurrerer i kappgang.I 2021 deltok for Mexico i 20 km kappgang arrangert i Sapporo under Sommer-OL 2020 og kom på 11. plass med tiden 1.22,46.


== Referanser ==


== Eksterne lenker ==
(en) Andrés Olivas – Olympedia 
(en) Andrés Olivas – World Athletics
Tió de Nadal

Tió de Nadal (katalansk: 'julestokk'), iblant kalt tronca eller Caga Tió (bæsjestokk)) er en tradisjonell figur i den katalanske julefeiringa.
Julestokken er i den katalanske juletradisjonen den som kommer med julegavene. Man dekker stokken (som i den ene enden har et påmalt ansikt) med et teppe og setter ofte en rød barretina på dens topp. Den «mates» sålunde og pleies, slik at den senere kan gjengjelde vennligheten. Senere forestiller man seg at den bæsjer ut julegavene, etter at man har slått på den med kjepper.


== Prosessen ==
Den 8. desember hvert år tar de katalanske familiene frem den glade og hule stokken. Deretter får familiens barn i oppdrag frem til 24. desember å «mate» den med nøtter, tørket frukt og vann. Det er også barnas oppgave å dekke stokken med et filtteppe, slik at den holder seg varm og har det bra.
Caga tió (Bæsj stokk)
ametlles/avellanes i torró' (mandler/hasselnøtter og torró)
no caguis arengades (bæsj ikke sild)
que són massa salades (for de er for salte)
caga torrons (bæsj biter av torró)
que són més bons (for de er bedre)Caga tió (Bæsj stokk)
ametlles i torró (mandler og torró)
si no vols cagar (om du ikke vil ikke bæsje)
et donaré un cop de bastó (slår jeg deg med kjeppen)Caga tió! (Bæsj stokk!)

På juleaften er det så stokkens tur å gjengjelde vennlighetene. Barna samles rundt stokken og slår på den med kjepper, mens de synger den tradisjonelle Tió de Nadal-sangen (se sitatrute).Deretter følger mirakelet… Barna kikker under stokkens teppe og oppdager at den har bæsjet ut en haug av godterier og julegaver. Avslutningen av «bæsjingen» signaleres ved nærværet av en illeluktende sild. Når alle har tatt sin del av Tió de Nadals julegaver, legges stokken i ilden for at den skal varme familien.


== Bakgrunn ==
Tradisjonen hevdes å ha delvis maurisk opphav. I alle fall sies det at den særegne nougaten torró (spansk: turrón), som selges i  desember måned, skal ha blitt bragt til al-Andalus av de mauriske erobrerne i middelalderen. Dokumenter fra 1500-tallet nevner at torró er blitt spist rundt juletiden i «evig tid».Julestokken sies å først ha vært en tradisjon på landsbygda, og temmelig sent ha spredt seg også til byene. Torró var knyttet til luksus, og noen steder (som for eksempel Alicante) skal landarbeidere i juletiden ha blitt avlønnet dels i mynt og dels med torró. Den første varianten av julestokk var en større stokk som ble påtent under feiringen av midtvinter, en stokk som fikk navnet Tió de Nadal og som senere fikk en mer billedlig betydning.


== Videre spredning, lignende tradisjoner ==
Figuren og feiringen av Tío de Nadal er også spredt i visse deler av Aragon (som La Franja). En lignende tradisjon i Occitania kalles Cachafuòc eller Soc de Nadal. Den katalanske julestokken er i spansktalende deler av Aragon også kjent som Tizón de Nadal eller Toza.
«Bæsjestokken» er ikke den eneste katalanske folketradisjon med kobling til avføring. I eller i samband med de katalanske julekrybbene ser man ofte en caganer, en huksittende og bæsjende mann. Hans gjødsling av den hellige marken innvarsler en god grøde det påfølgende året.


== Referanser ==
Snøpiken

Snøpiken, på russisk Снегурочка, Snegurotsjka, er i russisk jule- og nyttårstradisjon Ded Moroz - Fader Frosts - medhjelper. Hun er barnebarn til Fader Frost, og skulle i de sovjetiske årene først og fremst bli knyttet til nyttår, ettersom julen som kristen høytid ikke skulle feires i det kommunistiske samfunn. Hun fremstilles oftest som kledd i en lang, vakker og sølvhvit eller blåhvit vinterkappe av pels; i modernere tid av og til i en vinteroverall i samme farge.
Hun ble stadig vanligere i russiske eventyr på 1800-tallet og var populær i denne senere del av tsartidens Russlands år, og kan ikke dateres til eldre slavisk mytologi.


== Referanser ==


== Litteratur ==
Märchen der russischen Schriftsteller. Verlag Prawda, Moskau 1985, Übersetzung aus dem Russischen: Oksana Fedotowa, 2005
Russische Märchen. Königsfurt-Verlag 2006, Übersetzung aus dem Russischen: Sigrid Früh, Paul Walch (enthält die Version nach Chudjakow)
Francesco Fortunato

Francesco Fortunato (født 13. desember 1994) er en italiensk friidrettsutøver som konkurrerer i kappgang.I 2021 deltok for Italia i 20 km kappgang arrangert i Sapporo under Sommer-OL 2020 og kom på 15. plass med tiden 1.23,43.


== Referanser ==


== Eksterne lenker ==
(en) Francesco Fortunato – Olympics.com 
(en) Francesco Fortunato – Olympedia 
(it) Francesco Fortunato – Italias olympiske komité 
(en) Francesco Fortunato – World Athletics 
(it) Francesco Fortunato – FIDAL
Lauella

Lauella er en slekt av biller som hører til familien kortvinger.


== Utseende ==
Små (ca. 2 millimeter), halvblanke, avlangt dråpeformede, rødbrunlige kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.


== Levevis ==
Disse små billene lever sammen med termitter i undergruppen Nasutitermitinae (Termitidae) i tuene deres.


== Utbredelse ==
Slekten er utbredt i Oseania (Australia, Fiji).


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae Fleming, 1821
Stammen Termitonannini Fenyes, 1918
Understammen Perinthina
Slekten Lauella Mann, 1921Lauella gigantea Kistner, 1972
Lauella minuta Kistner, 1972
Lauella perplexa Kistner, 2000
Lauella snyderi Kistner, 1972
Lauella vitiensis Mann, 1921


== Referanser ==


== Kilder ==
Nettside om gruppen


== Eksterne lenker ==
(en) Lauella – oversikt og omtale av artene i WORMS-databasen 
(en) Lauella i Global Biodiversity Information Facility 
Lauella – detaljert informasjon på Wikispecies
Termitotropha

Termitotropha er en slekt av biller som hører til familien kortvinger.


== Utseende ==
Små, spoleformede kortvinger, blanke, brunrøde kortvinger. Hode og forkropp er ganske små, fasettøynene små. Antennene er nokså lange og kraftige, nesten så lange som kroppen.


== Levevis ==
Disse små billene lever tett sammen med termitter.


== Utbredelse ==
Slekten er utbredt i Sør-Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Termitopaediini Seevers, 1957
Slekten Termitotropha Wasmann, 1899Termitotropha oneili Wasmann, 1899
Termitotropha rufobrunneus Kistner, 2001


== Referanser ==


== Eksterne lenker ==
(en) Termitotropha i Global Biodiversity Information Facility 
Termitotropha – detaljert informasjon på Wikispecies
Termitoecia

Termitoecia er en slekt av biller som hører til familien kortvinger.


== Utseende ==
Små (ca. 2 millimeter), balnke, brunlige kortvinger. De ligne overslatisk på termittene de lever sammen med. Pronotum er kort og bredt, bakkroppen stor og oval.


== Levevis ==
Artene lever underjordisk i tuene til termitter. De kan leve sammen med termitter fra flere ulike familier.


== Utbredelse ==
Arten lever i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Termitusini Fenyes, 1918
Understammen Termitospectrina Seevers, 1957
Slekten Termitoecia Bernhauer, 1920Termitoceia asetosa Kistner, 1970
Termitoceia fabulosa Bernhauer, 1920
Termitoceia hirsuta Kistner, 1970
Termitoecia wilsoni Cameron, 1943


== Referanser ==


== Eksterne lenker ==
Atlas of Living Australia - Termitoecia [1]
(en) Termitoecia i Global Biodiversity Information Facility 
Termitoecia – detaljert informasjon på Wikispecies
Termitopsenius

Termitopsenius er en gruppe (slekt) av biller som hører til familien kortvinger.


== Utseende ==
Bittesmå (ca. 1 millimeter), fint hårete, blankt gulbrunlige kortvinger. Kroppen er kort og bred. Bakkroppen har lange børstehår på sidene.


== Levevis ==
Artene lever underjordisk i tuene til termitter. De kan leve sammen med termitter fra flere ulike familier.


== Utbredelse ==
Slekten er utbredt i Sør-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae
Stammen Trichopseniini LeConte & Horn, 1883
Slekten Termitopsenius Wasmann, 1902Termitopsenius acanthoscelis (Seevers, 1941)
Termitopsenius limulus Wasmann, 1902


== Referanser ==


== Eksterne lenker ==
(en) Termitopsenius i Global Biodiversity Information Facility 
Termitopsenius – detaljert informasjon på Wikispecies
Noel Baba

Noel Baba (Far Noel) er den tyrkiske versjon av Père Noël, og er en viden feiret skikkelse ved nyttårsfeiringene i dette overveiende muslimske landet.Noel Baba bringer gaver til barn og voksne til Nyttår. Han etterlater som regel gavene under et furutre på Nyttårsaften. Han er en sekulær skikkelse; han representerer ingen religiøs person - heller ikke Nikolaus av Myra som hadde sin bispetjeneste sør i det som er det moderne Tyrkia. For den lille kristne minoritet i landet trekkes imidlertid båndene både til Pére Noêl og til julefeiringen av Kristi Fødsel. 


== Referanser ==